Την ανανέωση της συνεργασίας του ΠΑΟΚ με τον Αλέξανδρο Πασχαλάκη ανακοίνωσε και επίσημα ο Γιώργος Σαββίδης, αποκαλύπτοντας πως οι δύο πλευρές έδωσαν τα χέρια τους μέχρι το 2022!

Η παρουσία του Γιώργου Σαββίδη στην Θεσσαλονίκη δρομολόγησε τις εξελίξεις σε αρκετά «ανοιχτά» μέτωπα, με τον γιο του μεγαλομετόχου της ΠΑΕ ΠΑΟΚ να ανακοινώνει και επίσημα την επέκταση της συνεργασίας με τον Έλληνα γκολκίπερ μέχρι το 2022.

Το συμβόλαιο του Πασχαλάκη ολοκληρωνόταν τον Δεκέμβριου του 2019 και από τον ΠΑΟΚ είχαν κάνει σαφές πως επιθυμούν να τον «δέσουν» για τα επόμενα χρόνια αλλά και παράλληλα να τον «ανταμείψουν» για τις εξαιρετικές εμφανίσεις που πραγματοποιεί μέσα από τους νέους οικονομικούς όρους που τέθηκαν.

Μέσα σε ενάμιση χρόνο, ο Πασχαλάκης έγινε σημείο αναφοράς της ομάδας του Δικεφάλου, δουλεύοντας σκληρά προκειμένου να κερδίσει την εμπιστοσύνη του προπονητή του. Αποκτήθηκε ως... back up και εξελίχθηκε στον No1 πορτιέρε των «ασπρόμαυρων», όντας πιο ώριμος από ποτέ!

Οι Θεσσαλονικείς... στάζουν μέλι για τον «τρελό» που υπερασπίζεται την εστία του ΠΑΟΚ ενώ ο Αντελίνο Βιεϊρίνια έχει κάθε λόγο να χαμογελάει δεδομένου πως η αποστολή του ως «μέντορας» έχει στεφθεί μέχρι στιγμής με απόλυτη επιτυχία!

Και από την πλευρά του 29χρονου τερματοφύλακα, υπήρχε διάθεση για ανανέωση της συνεργασίας με τον ΠΑΟΚ δεδομένου πως τα όνειρα και οι βλέψεις του πορεύονται και συνάδουν με αυτά του Δικεφάλου.

Δείτε παρακάτω την φωτογραφία: